CELEX: 62006TN0078
Language: lt
Date: 2006-02-24 00:00:00
Title: Byla T-78/06  2006 m. vasario 24 d.  pareikštas ieškinys byloje  Armando Álvarez prieš Komisiją

20.5.2006   
            
            
               LT
            
            
               Europos Sąjungos oficialusis leidinys
            
            
               C 121/14
            
         2006 m. vasario 24 d. pareikštas ieškinys byloje Armando Álvarez prieš Komisiją
   
   (Byla T-78/06)
   (2006/C 121/24)
   Proceso kalba: ispanų
   Šalys
   
      Ieškovė: Armando Álvarez S.A. (Madridas, Ispanija), atstovaujama advokatų E. Garayar ir A. García Castillo
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Pripažinti šį ieškinį dėl panaikinimo priimtinu.
            
         
               —
            
            
               Pripažinti 2005 m. lapkričio 30 d. Sprendimą C(2005) 4634 galutinis byloje COMP/F/38.354 neteisėtu tiek, kiek jame nustatoma Armando Álvarez S.A. atsakomybė.
            
         
               —
            
            
               Priteisti iš Komisijos visas Armando Álvarez S.A. bylinėjimosi šioje instancijoje išlaidas.
            
         Ieškinio pagrindai ir pagrindiniai argumentai
   Ieškiniu siekiama panaikinti 2005 m. lapkričio 30 d. Komisijos sprendimą C(2005) 4634 galutinis byloje COMP/F/38.354 — Pramoniniai maišai. Ginčijamame sprendime Komisija pripažino, kad ieškovė, kartu su kitomis įmonėmis, pažeidė EB 81 straipsnį, nes 1991–2002 metų laikotarpiu dalyvavo susitarimuose ir suderintuose veiksmuose pramoninių plastikinių maišų sektoriuje Vokietijoje, Belgijoje, Nyderlanduose, Liuksemburge, Ispanijoje ir Prancūzijoje. Už šiuos pažeidimus Komisija ieškovei, solidariai atsakingai kartu su įmone Plásticos Españoles, S.A, paskyrė baudą.
   Grįsdama savo reikalavimus, ieškovė nurodo, kad Komisija klaidingai įvertino faktus ir pažeidė nekaltumo prezumpcijos principą bei ieškovės teisę į gynybą.